**ELŐTERJESZTÉS**

Bonyhád Város Képviselő - testületének 2017. október 26-i

rendes/rendkívüli testületi ülésére

|  |  |
| --- | --- |
| Tárgy: | Tamási Tankerületi Központ Fejlesztési Tervének véleményezése |
| Előterjesztő: | Dr. Puskásné Dr. Szeghy Petra jegyző |
| Előterjesztést készítette: | Dr. Puskásné Dr. Szeghy Petra  Pintérné Dávid Edit |
| Előterjesztés száma: | 194. sz. |
| Előzetesen tárgyalja: | Humán Bizottság |
| Melléklet: | Fejlesztési Terv |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

A Tamási Tankerületi Központ vezetője, Csike Tamás úr megküldte részünkre a Tamási Tankerületi Központ Fejlesztési Tervét 2017 – 2022 közötti időszakra. Ezen tervet a Tankerület a Klebelsberg Központ véleményezési és egyetértési eljárására terjesztette fel, ezért most a testület véleményét kéri ki a tankerületi központ.

A köznevelésről szóló 2011. évi CXC. törvény 75. § - a rendelkezik a köznevelési fejlesztési tervről: „75. § (1) Az oktatásért felelős miniszter a köznevelési feladatok megszervezéséhez szükséges döntései előkészítése céljából a hivatal előterjesztése alapján a köznevelési feladatokat ellátó hatóságok közreműködésével, valamint a helyi önkormányzatok véleményének kikérésével és közreműködésével megyei szintű bontásban feladatellátási, intézményhálózat-működtetési és köznevelés-fejlesztési tervet készít, amelynek része a megyei szakképzési terv. A települési önkormányzat a köznevelés-fejlesztési tervhez adott véleményéhez beszerzi a településen működő köznevelési intézmények nevelőtestületei, a köznevelési intézményben közalkalmazotti jogviszony, munkaviszony keretében foglalkoztatottak közössége (a továbbiakban: alkalmazotti közösség), szülői és diákszervezeteinek véleményét. A hivatal a megyei szakképzési terv elkészítéséhez beszerzi a szakképzésért és felnőttképzésért felelős miniszter véleményét.

(2) A miniszter a köznevelés-fejlesztési tervet legalább ötévente értékeli és szükség szerint módosítja.

(4) A hivatal a köznevelés-fejlesztési terv elkészítésekor beszerzi - a nemzetiséget érintő kérdésekben - az érintett települési, területi és országos nemzetiségi önkormányzat egyetértését.”

Tekintettel arra, hogy ezen dokumentum még véleményezes alatt van, ezért kérem a tisztelt képviselő testületi tagokat, hogy érdemi hozzászólásaikkal segítsék a tankerület munkáját!

**Határozati javaslat**

Bonyhád Város Önkormányzati Képviselő-testülete a Szekszárdi Tankerületi Központ 2017 -2022 időszakra vonatkozó Fejlesztési Tervét jóváhagyja a határozat 1. mellékletét képező tartalommal.

Bonyhád, 2017. október 20.

Dr. Puskásné dr. Szeghy Petra

jegyző